Palkittu huumepoliisi paljastui alamaailman rosvojen bisneskumppaniksi. Jari Aarnion oikeudenkäynnissä on luvassa tuomio joulun välipäivinä.

Jari Aarnion kädet tärisevät ja ääni värisee. Häneltä on oikeussalissa yllättäen kysytty kuolleen miljonäärin ulkonäöstä. Hän ei halua vastata.

Huumesyytteet oli jo käsitelty, ja jäljellä piti olla enää muutama helppo istuntopäivä. Tulikin päivä, jolloin Aarnion naamio putosi tuomareiden ja yleisön edessä. Totuttu itsevarmuus oli tiessään.